สวัสดีครับ ผมเป็นคนที่จะถ่ายทันทีหลังมื้ออาหาร ถ่ายเหลวเป็นน้ำวันละ 3-5 ครั้ง เป็นมา3-4ปีแล้วครับ โดยส่วนตัวเป็นกรดไหลย้อนอยู่แล้วครับ อยากทราบว่ามีสาเหตุมาจากกรดไหลย้อนหรือจากอะไรครับ และมีแนวทางการรักษาอย่างไรบ้างครับ ขอบครับ
สวัสดีค่ะ ท้องเสีย หรือ อุจจาระร่วงเป็นอาการถ่ายอุจจาระเหลวหรือเป็นน้ำมากกว่าปกติ หรือในบางครั้งถ่ายเป็นมูกปนเลือด ซึ่งอาจเกิดจาก-อาหารเป็นพิษ มักเป็นเฉียบพลันประมาณ 1-3 วัน อาจมีคลื่นไส้ ปวดท้อง ร่วมด้วย-ลำไส้อักเสบหรือติดเชื้อ อาจเป็นเรื้อรังได้-โรคลำไส้แปรปรวน-โรคมะเร็งลำไส้ใหญ่-ขาดเอนไซม์แลคโทคในการย่อยนม จะท้องเสียเมื่อรับประทานอาหารจำพวกนม-ผลจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียม-หลังการผ่าตัดเช่นการผ่าตัดลำไส้ หรือการผ่าตัดนำถุงน้ำดีออกไปดังนั้นหากถ่ายเหลวมาเรื้อรัง 3-4 ปีแล้ว จนมีอาการซีด อ่อนเพลีย หรือถ่ายเป็นเลือดปนร่วมด้วย น้ำหนักลด ควรไปพบแพทย์เพื่อตรวจเพิ่มเติม สาเหตุมีได้หลายอย่างจำเป็นต้องตรวจอุจจาระ ตรวจเลือด หรือส่องกล้องทางเดินอาหารในบางรายกรดไหลย้อนโดยตัวโรคเองโดยตรงไม่ได้ทำให้เกิดอาการท้องเสียค่ะการดูแลตัวเองเบื้องต้น ดื่มน้ำมากๆไม่ให้ขาดน้ำ อาจผสมเกลือแร่ละลายในน้ำร่วมด้วย รับประทานยาแก้ปวดท้องได้ รับประทานอาหารอ่อนๆและสุกสะอาด